ไปกินร้านนี้หลายครั้งแล้วเพิ่งมีโอกาสได้เขียนรีวิวครั้งแรก วันนี้ไปกับเพื่อน 2 คนค่ะ ทางร้านมีทั้งบุฟเฟต์และอะลาคาร์ต ซึ่งเรายังไม่เคยเห็นใครกินอะลาคาร์ทเลย 5555 

บุฟเฟต์ราคาเต็ม 330 บาท ใช้บัตรนักเรียน/นิสิต/นักศึกษา ลดได้ 10% เหลือ 297 บาท/คน ไม่มีvat scใดๆ

รายการอาหารมีให้เลือกเยอะทีเดียวค่ะ นอกจากเนื้อสัตว์แล้วยังมีพวกบิบิมบับ แกงกิมจิ หมู/ไก่ผัดซอส ต๊อกโปกกี กิมจิ รวมอยู่ในบุฟเฟต์แล้วค่ะ รวมชาเขียวด้วยนะคะ

วันนี้สั่งแต่หมูกับไก่ค่ะ เพราะไม่ทานเนื้อเพื่อนก็ไม่ทานเนื้อค่ะ (มีคนบอกว่าเกิดมาทั้งทีไม่กินเนื้อนี่เสียชาติเกิดนะ 5556 ก็ไม่ชอบอ่ะ) 
รายการหมูมีสันใน สันคอ เบคอน #จำได้ลางๆ
เนื้อไก่ เห็ดออรินจิ ย่างร้อนๆห่อกับผักกาดแก้วราดน้ำจิ้มนิดหน่อย ฟินลื้มมมมอ่ะ พูดเลยยยยย แถมพนักงานที่ร้านก็บริการดีมากกกกกกก มายืนย่างให้ด้วย คอยถาม คอยเติมน้ำให้ตลอด ปลื้มปริ่มจริงๆ

บิบิมบับรสชาติพอใช้ได้ค่ะ (เคยกินที่อร่อยกว่านี้)
เพื่อนชอบต๊อกค่ะ หมูผัดซอสก็อร่อยยย
อาหารเกาหลีรสค่อนข้างจัดนะคะ คนไม่ทานเผ็ดนี่อาจจะซี้ดน้ำตาไหล(เวอร์) เราทานเผ็ดไม่ค่อยได้ค่ะ แอบซี้ดเหมือนกัน แต่เราชอบอาหารเกาหลี เฮ้ลที้ดี 5555 

การเดินทาง สะดวกมากๆ คือลงbtsพญาไท เข้าปทุมวันรีสอร์ท เดินมาอีกนิด เห็นร้านที่มีป้ายไฟตกแต่ง ก็มั่นใจได้เลยว่าร้านเปิด จะขับรถมาก็มีที่ให้จอดนะคะ น่าจะชั่วโมงละ 50 บาท ไม่แน่ใจเท่าไหร่ 

ใครที่กำลังสนใจอาหารเกาหลีดีๆราคาไม่แรง คุณภาพเยี่ยมก็ลองมาทานดูนะคะ ไม่ผิดหวังแน่ๆ 

